Gonzalo Sirio

Gonzalo Sirio - naskiĝis en 1982 - estas argentina esperantisto. Li aktivas en JEA, la landa sekcio de TEJO en Argentino. En la oficperiodo 2009 ĝis 2013 li nome de tiu nacia asocio elektiĝis kiel membro de la komitato de TEJO. Gonzalo laŭ la stato de 2015 loĝas en Bonaero kaj profesie laboras pri ekstera komercado.

La 31-an de julio 2014, kadre de la 99-a Universala Kongreso de Esperanto en Bonaero (Argentino), li partoprenis la unuan matĉon oficialan de la futbalteamo Esperantujo kiel kapitano.

La 31-an de julio 2015, kadre de la 100-a Universala Kongreso de Esperanto en Lillo (Francio), li partoprenis la duan matĉon oficialan de la futbalteamo Esperantujo kiel kapitano.

Kategorio:Argentinaj esperantistoj